《函关》
金朝·辛愿

双峰高耸大河旁，自古函关一战场。紫气久无传道叟，黄尘那有弃繻郎。

烟迷短草秋还绿，露浥寒花晚更香。共说河山雄百二，不堪屈指算兴亡。

作者简介：（?—约1231）嵩州福昌人，字敬之。博极书史，性野逸不修威仪。曾为河南府治中高廷玉客。廷玉得罪，愿益贫困。为人不从俗俯仰。有诗数千首，常贮竹橐中。殁洛下。